**Тэма: Падагульненне і сістэматызацыя вывучанага па раздзеле**

 **“Аднасастаўныя сказы”**

**Мэта:** 1) падагуліць і сістэматызаваць веды пра аднасастаўныя сказы;

 2) удасканальваць уменні адрозніваць віды аднасастаўных сказаў па сэнсавых і граматычных прыметах, выконваць сінтаксічны разбор аднасастаўнага сказа, мэтанакіравана ўжываць розныя віды аднасастаўных сказаў ва ўласным маўленні;

 3) выхоўваць культуру вуснага і пісьмовага маўлення, пачуццё любові да роднай мовы, да Бацькаўшчыны.

**Абсталяванне:** 1) карткі з тэставымі заданнямі па тэме “Аднасастаўныя сказы”;

2) блок-схема “Аднасастаўныя сказы”;

3) музычны ролік “Родная мова”;

4) прэзентацыя “Грамніцы”;

5) крыжаванка “Правапіс у, ў” (прэзентацыя, карткі);

6) малюнкі, кнігі пра Беларусь (для выставы).

**Ведаць:** паняцце “Аднасастаўны сказ”; віды аднасастаўных сказаў; віды выражэння галоўнага члена.

**Умець:** вызначаць віды аднасастаўных сказаў; адрозніваць аднасастаўныя назыўныя сказы ад двухсастаўных сказаў; выконваць сінтаксічны разбор аднасастаўных сказаў.

**Дэвіз урока:** *не сорамна не ведаць, сорамна не вучыцца.*

 **Эпіграф:** Кінь саромецца мовы сваёй.

 Зваць сябе беларусам пачні.

 М. Чарот

**Ход урока**

**І.** Арганізацыйны момант (псіхалагічны настрой на працу).

 – Добры дзень ! Я рада сустрэчы з вамі. Спадзяюся, што праца наша будзе плённай. Сёння ўрок пройдзе пад дэвізам: *не сорамна не ведаць, сорамна не вучыцца*.

Пачаць урок хочацца з песні, якая прысвечана нашай роднай мове.

*(Гучыць песня “Родная мова”)*

**ІІ.** Вызначэнне тэмы і мэты ўрока.

 Тут трэба ля гэтых азёр нарадзіцца,

 І слухаць гаворку, і бачыць зару,

 Каб сэрцам і доляй навек прычасціцца

 К табе, мая чыстая Белая Русь.

Уладзімір Карызна

**–** Назавіце від сказа (складаны, кожная частка – аднасастаўны, безасабовы).

**ІІІ.** **Арфаграфічная хвілінка.**

1. крыжаванка “Правапіс у, ў” (ключавое слова БЕЛАРУС, звязаць з эпіграфам).  *Дадатак 1*
2. адказы вучняў;
3. вывад: **у**:
* у пачатку і сярэдзіне слова, калі на ***у*** падае націск: *аул, каля урны*;
* у канцы запазычаных слоў на ***-ум, -ус***: *Ландау, фрау, радыус*;
* у пачатку ўласных назваў, імён: *на Украіне, да Уладзіка*;
* пасля галосных, двукосся, дэфіса.

**ІV.** **Праца па тэме ўрока.**

1. Праца з эпіграфам.

 *Кінь саромецца мовы сваёй.*

 *Зваць сябе беларусам пачні.*

Пытанне: Аб чым гавораць гэтыя радкі?

Вывад: Мы ўсё ж такі беларусы, таму павінны размаўляць на беларускай мове, бо гэта мова нашых бацькоў.

1. Фанетычная транскрыпцыя.

 *[к і́ нʹ с а р о́ мʹ э ц ц а м о́ в ы с в а йʹ о́ йʹ/*

 *з в а́ цʹ сʹ а бʹ э́ бʹ э л а р у́ с а м п а ч нʹ і́//].*

1. Сінтаксічны разбор сказа.

*Сказ просты, апавядальны, няклічны, аднасастаўны, абагульнена-асабовы (афарызм), развіты, поўны.*

1. “Мазгавы штурм” (суразмоўніцтва па тэме, адначасова з адказамі на пытанні складваецца кластар на дошцы. *Дадатак 2*).

Пытанні: 1) Якія сказы называюцца аднасастаўнымі?

 2) Чым адрозніваюцца ад двухсастаўных?

 3) Назавіце віды аднасастаўных сказаў.

 4) Чым можа выражацца выказнік у:

- пэўна-асабовых сказах *(дзеясловамі 1-й і 2-й асобы адзіночнага ці множнага ліку цяп. і буд. часу, дзеясловамі 2-й асобы адзіночнага ці множнага ліку загаднага ладу);*

- няпэўна-асабовых сказах *(дзеясловам, які мае форму 3-й асобы цяп. і буд. часу множнага ліку ці форму прошлага часу множнага ліку);*

- абагульнена-асабовых сказах *( дзеясловам 2-й і 3-й асобы цяп. і буд. часу абвеснага ладу, дзеясловам 2-й асобы загаднага ладу, гэта прыказкі, афарызмы);*

- безасабовых сказах

|  |  |
| --- | --- |
| Спосабы выражэння выказніка | Прыклады |
| 1. Безасабовы дзеяслоў | *Змяркаецца.* |
| 2. Асабовы дзеяслоў у безасабовым значэнні | *Прыемна пахне сухім сенам.* |
| 3. Зваротны дзеяслоў у безасабовым значэнні | *Маці не спіцца.* |
| 4. Інфінітыў | *Быць навальніцы!* |
| 5. Прыслоўе са значэннем стану | *Сёння холадна. У лесе ціха.* |
| 6. Дзеепрыметнік залежнага стану | *У пакоі вымыта, прыбрана.* |
| 7. Адмоўнае слова *няма (не было, не будзе)* | *З агнём жартаў няма.* |
| 8. Безасабовы дзеяслоў + інфінітыў | *Спаць доўга не хацелася.* |
| 9. Прыслоўе са значэннем стану (прэдыкат. прыслоўе) + інфінітыў | *Цяжка жыць без сяброў.**Нельга браць чужое.* |
| 10. Асабовы дзеяслоў у безасабовым значэнні + дзеепрыметнік залежнага стану | *Многа было сказана добрых слоў і пажаданняў.* |

- назыўных сказах *(назоўнікам у назоўным склоне і спалучэннем назоўніка з лічэбнікам.*

 5) Раскажыце аб ужыванні аднасастаўных сказаў у маўленні.

 (Дадатак 3)

1. Сінтаксічны аналіз.
2. Паўночную частку Беларусі называюць краем блакітных азёр *(няпэўна-асабовы, 3-я асоба, мн. л., цяп. ч.).*
3. У сабе мову дзіўную, матчыну, як таемнасць, нашу *(пэўна-асабовы, 3-я асоба, адз. л., цяп. ч.).*
4. Беражы і ахоўвай залатыя правы нашай роднае мовы *(абагульнена-асабовы, 2-я ас., адз. л., цяп. ч.).*
5. О, колькі яшчэ не адкрыта адценняў у ёй і блакіту *(безасабовы, дзеепрым. залеж. стану).*
6. Скарынка. Скіба. Луста. Акраец. Карава й. *(назыўныя)*

**“Хлебныя словы”** (слоўнікавая работа)

*Скарынка* – цвёрды запечаны вонкавы слой хлеба.

*Скіба* – луста хлеба.

*Луста* – адрэзаны плоскі кусок хлеба.

*Акраец* – кавалак хлеба.

*Каравай* – круглы пшанічны пірог, спечаны для якой-небудзь урачыстасці. (вясельны каравай)

1. Дослед

Край азёр.

Край лясоў.

Неба сіняе.

Усюды спеў салаўёў.

Перазвон ручаёў.

Беларусь, Беларусь!

Ты адзіная.

**Адрознівай:** Лес. Вунь лес. (наз.)

 Сіняе неба.

1. Творчая работа. Скласці аднасастаўныя сказы да малюнкаў. **Д/з.** Сачыненне-мініяцюра “Мой родны кут…” (выкарыстаць сказы, складзеныя на ўроку) або пр. 176
2. Абагульненне
3. Праверачны тэст (асобныя лісты. *Дадатак 4)*

**10.** Свята “Грамніцы” (прэзентацыя)

Дадатак 1

 **Крыжаванка «Правапіс у – ў»**

**1.** Перакладзіна для адкрывання і закрывання

 шляху на чыгуначных пераездах.

 **2.** Афіцыяльны прыём у высокапастаўленай

 асобы.

**3.** Нарада ўрачоў для вызначэння характару захворвання і спосабаў яго лячэння.

**4.** Яшчар, які даўно вымер.

**5.** Шкляная пасудзіна з вадой для рыб.

**6.** Адрэзак прамой, які злучае які-небудзь

 пункт акружнасці або паверхні шара з

цэнтрам.

**7.** Самая буйная афрыканская птушка

атрада бегуноў.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Ш** | **л** | **а** | **г** | **б** | **а** | **у** | **м** |  |
| **А** | **ў** | **д** | **ы** | **е** | **н** | **ц** | **ы** | **я** |
| **К** | **а** | **н** | **с** | **і** | **л** | **і** | **у** | **м** |  |
|  | **Д** | **ы** | **н** | **а** | **з** | **а** | **ў** | **р** |
|  | **А** | **к** | **в** | **а** | **р** | **ы** | **у** | **м** |  |
| **Р** | **а** | **д** | **ы** | **у** | **с** |  |
| **С** | **т** | **р** | **а** | **у** | **с** |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Дадатак 2

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 12 |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |  |
|  4 |  |  |  |  |  |  |  |  |
| 56 |  |  |  |  |  |  |  |  |  |
|  |  |  |  |  |  |  |
|  |  |  |  |  |  |

 Аднасастаўныя сказы

 З галоўным членам З галоўным членам

 выказнікам дзейнікам

пэўна- няпэўна- абагульнена- безасабовыя назыўныя

асабовыя асабовыя асабовыя

 Дадатак 3

 ***Роля аднасастаўных сказаў у маўленні***

 Аднасастаўныя сказы даволі ўжывальныя ў маўленні.

 **Пэўна-асабовыя сказы** робяць выказванне дынамічным, лаканічным, даюць магчымасць пазбегнуць паўтораў. Такія сказы часта выкарыстоўваюцца ў творах мастацкай літаратуры, у дыялогах, у афіцыйным стылі.

 Выкарыстанне **няпэўна-асабовых сказаў** пашырана ў гутарковай мове. Ужываюцца яны ў аб’явах.

 У **абагульнена-асабовых сказах** выражаюцца агульныя вывады, павучанні, заключэнні, таму яны часта ўжываюцца ў мове прыказак і прымавак. Да іх таксама адносяцца афарызмы.

 Безасабовыя сказы часцей за ўсё ўжываюцца ў жывым гутарковым маўленні і ўмове мастацкай літаратуры. У мастацкіх творах яны выкарыстоўваюцца пры апісанні пачуццяў, адчуванняў чалавека, малюнкаў прыроды, навакольнага асяроддзя, перадаюць непазбежнасць або адсутнасць чаго-небудзь ці каго-небудзь.

 У творах мастацкай літаратуры таксама шырока выкарыстоўваюцца **назыўныя сказы.** Яны дапамаюць апісаць пейзаж, час, месца дзеяння. Назыўныя сказы звычайна пачынаюць тэкст, уводзяць чытача ці слухача ў абстаноўку, у падзеі.

Дадатак 4

**Тэст па тэме «Аднасастаўныя сказы»**

***1 варыянт***

**1. Вызначце пэўна-асабовыя сказы:**

 1) Збіраемся наведаць вёску.

 2) Мару павандраваць па Беларусі.

 3) Усюды кветкі.

 4) Забудзь трывогу вечную сваю, прыляж, мая натомленая мама.

 5) Рэшатам вады не наносіш.

**2. Вызначце няпэўна-асабовыя сказы:**

 1) У лес дроў не возяць.

 2) Змяркалася.

 3) Выходзім на трап і заўважаем групу людзей.

 4) У гэтых мясцінах вырошчваюць лён.

 5) У нашым свеце так цалуюць рукі толькі маці.

**3. Вызначце абагульнена-асабовыя сказы:**

 1) Яму стала спакойна.

 2) Навуку за плячыма не носяць.

 3) Не шукай ветру ў полі.

 4) Мароз і сонца.

 5) Чытаю вершы аб Радзіме.

**4. Вызначце безасабовыя сказы:**

 1) У пакоі прыбрана.

 2) Сябрамі не кідаюцца.

 3) Веяла холодам.

 4) Дом здалі якраз пад Новы год.

 5) Стала неспакойна на душы.

**5. Вызначце назыўныя сказы:**

 1) Усюды ўжо спалі.

 2) Ноч. Халодная зямлянка.

 3) У лузе кветкі.

 4) Усе лужыны ўночы зацягнула лядком.

 5) Дзве дзяўчыны.

***2 варыянт***

**1. Вызначце пэўна-асабовыя сказы:**

 1) Аднекуль дыхнула халодным ветрам.

 2) Позняя ноч. Цішыня.

 3) Паветра жывое ўдыхаю, па сцежках ступаю ў гаі.

 4) Стаю над возерам вясной.

 5) Шануй бацьку з маткай: другіх не знойдзеш.

**2. Вызначце няпэўна-асабовыя сказы:**

 1) На тым беразе спяваюць.

 2) Не лічыце кветачкі ўвесну, а палічыце ягадкі ўвосень.

 3) Запалілі ліхтары на вуліцах.

 4) Люблю зямлю, што пахне лесам.

 5) Смуга над плёсам.

**3. Вызначце абагульнена-асабовыя сказы:**

 1) На дварэ ўжо світае.

 2) Андрэйкавага бацькі дома не было.

 3) Яго называлі надзеяй маці.

 4) З незабітага ліса футра не шыюць.

 5) З лагчыны пацянула вільгаццю і туманам.

**4. Вызначце безасабовыя сказы:**

1) Зоры на цёмным небе.

 2) Цямнела.

 3) Няма больш халадоў.

 4) Беларускай Швейцарыяй называюць гэты край.

 5) Нешта не спіцца.

**5. Вызначце назыўныя сказы:**

 1) Марозіць, а сняжку няма.

 2) Вунь апошняя станцыя.

 3) Не сядзіцца ў хаце хлопчыку малому.

 4) Асенні дзень.

 5) Зіма. Мароз. Іскрысты снег.

 **Адказы**

 1 варыянт 2 варыянт

1. 1, 2, 4 1. 3, 4
2. 4, 5 2. 1, 3
3. 2, 3 3. 3, 4
4. 1, 3, 5 4. 2, 3, 5
5. 2, 5 5. 2, 4, 5